PATVIRTINTA

Ukmergės r. Siesikų gimnazijos direktoriaus

2021 m. rugsėjo 1 d. įsakymu Nr. V 68

**UGDYMO PROCESO ORGANIZAVIMO BŪTINŲ SĄLYGŲ UŽTIKRINIMO UKMERGĖS R. SIESIKŲ GIMNAZIJOJE TVARKOS APRAŠAS**

**I. BENDROSIOS NUOSTATOS**

1. Ugdymo proceso organizavimo būtinų sąlygų užtikrinimo Ukmergės r. Siesikų gimnazijoje (toliau Gimnazija) aprašas (toliau Aprašas) reglamentuoja būtinus bendruomenės narių veiksmus siekiant užtikrinti būtinąsias sąlygas organizuojant ugdymą.

2. Aprašas parengtas vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų v adovo 2021 m. birželio 30 d. sprendimu Nr. V-1552 „Dėl pradinio, pagrindinio ir vidurinio ugdymo organizavimo būtinų sąlygų“ ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2021 m. rugpjūčio 25 d. sprendimu Nr. V-1931 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimo Nr. V-1552 „Dėl pradinio, pagrindinio ir vidurinio ugdymo organizavimo būtinų sąlygų“ pakeitimo“.

**II. ĮĖJIMO Į GIMNAZIJOS PATALPAS TVARKA**

1. Į gimnazijos pastatą įeinama (išeinama analogiškai) pro 1 įėjimą (nuo valgyklos pusės), į bendrabučio pastatą įeinama pro 1 įėjimą (nuo automobilių aikštelės pusės).
2. Kiekvienas asmuo, įeidamas į Gimnazijos patalpas privalo dėvėti nosį ir burną dengiančias priemones ir išlaikyti bent 1 metro atstumą.
3. Viršutiniams drabužiams palikti kiekvienam mokiniui skiriama spintelė gimnazijos foje, pradinių klasių mokiniams - esanti arčiausiai klasės.
4. Draudžiama į Gimnaziją atvykti asmenims (mokiniams, mokytojams, techniniams darbuotojams, tėvams, globėjams ir tretiesiems asmenims), turintiems ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.), karščiuojantiems (37,3 °C ir daugiau).
5. Maksimaliai ribojamas pašalinių asmenų patekimas į Gimnaziją, išskyrus atvejus, kai jie teikia paslaugas, būtinas ugdymo procesui organizuoti, ribojamas mokinius atlydinčių, pasitinkančių tėvų (globėjų, rūpintojų) patekimas į pastato vidų (pasiteiravimui dėl įleidimo ant lauko durų yra nurodytas tel. numeris).

**III. NOSĮ IR BURNĄ DENGIANČIŲ APSAUGOS PRIEMONIŲ DĖVĖJIMO TVARKA**

1. Mokiniai, pedagogai, kiti darbuotojai gimnazijos patalpose privalo dėvėti nosį ir burną dengiančias priemones (pradinių klasių mokiniai pamokos metu gali nosį ir burną dengiančių priemonių nedėvėti).

9. Už mokinių aprūpinimą nosį ir burną dengiančiomis priemonės atsako mokinių tėvai (globėjai, rūpintojai).

10. Už Gimnazijos darbuotojų aprūpinimą – direktoriaus pavaduotojas ūkiui.

**IV. MOKINIŲ, DARBUOTOJŲ SVEIKATOS BŪKLĖS STEBĖJIMAS**

11. Gimnazijoje pateikiama informacija mokiniams apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.), apie nustatytus reikalavimus dėvėti kaukes.

12. Sudaromos sąlygos mokiniams, darbuotojams matuoti(s) kūno temperatūrą tik atvykus į švietimo įstaigą: gimnazijos pastate - pas socialinę pedagogę, bendrabučio pastate – pas pradinių klasių mokytojas.

13. Apie mokinio, kuriam ugdymo proceso metu pasireiškia ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.), sveikatos būklę informuojami jo tėvai (globėjai, rūpintojai).

**V. PATALPŲ VALYMO, DEZINFEKAVIMO IR VĖDINIMO TVARKA**

14. Patalpos, kuriose organizuojamas mokinių ugdymas, vykdomos konsultacijos, išvėdinamos prieš atvykstant mokiniams ir kiekvienos pertraukos metu.

1. Mokytojas, baigęs pamoką, atidaro langus ir užrakina kabinetą.
2. Dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną.
3. Jei organizuojant veiklą naudojamos bendros patalpos (specializuoti kabinetai, salės ir pan.), po kiekvienos pamokos išvėdinamos ir išvalomos.
4. Gimnazijoje mokinių ir darbuotojų rankų higienai prie praustuvių patiekiama skysto muilo, vienkartiniai rankšluosčiai.
5. Sudaroma galimybė darbuotojų rankų dezinfekcijai (prie įėjimo, tualetuose pakabinti, kabinetuose pastatyti rankų dezinfekcijai skirtos priemonės).

**VI. UGDYMO ORGANIZAVIMAS**

1. Mokiniams pamokos vyksta viename paskirtame kabinete, išskyrus srautines pamokas, IKT, technologijas, fizinio ugdymo (detaliau pamokų tvarkaraštyje). 5 klasės mokiniai dirba – II a. matematikos kabinete. 6 klasės mokiniai dirba – II a. rusų k. kabinete, 7 klasės mokiniai dirba – II a. lietuvių k. kabinete, 8 klasės mokiniai dirba – III a. fizikos kabinete, I gim. klasės mokiniai dirba – III a. matematikos kabinete, II gim. klasės mokiniai dirba – III a. geografijos kabinete, IV gim. klasės mokiniai dirba – I a. lietuvių k. kabinete.
2. Mokiniai pamokose naudojasi savo mokymo(si) priemonėmis (nesidalijama / neskolinama).
3. Kabinetuose mokiniai sėdi nuolatinėse vietose.
4. Švietimo pagalbos specialistų konsultacijos teikiamos individualiai ar vienu metu dirbama tik su tos pačios klasės / grupės / srauto mokiniais. Po kiekvienos konsultacijos patalpos išvėdinamos ir nuvalomi dažnai liečiami paviršiai, naudotos priemonės.
5. Pertraukų metu, ypač ilgųjų, mokiniai skatinami būti kiemelyje.

**VI. MAITINIMO ORGANIZAVIMAS**

1. Maitinimas vyksta pagal grafiką:

10.35 val. – 10.42 val. – 2 ir 4 klasių mokiniai

10.42 val. – 10.50 val. – 1 ir 3 klasių mokiniai

11.35 val. – 11.42 val. – 5 ir 6 klasių mokiniai

11.42 val. – 11.40 val. – 7 ir 8 klasių mokiniai

12.35 val. – 12.42 val. – I gim. ir II gim. klasių mokiniai

12.42 val. – 12.50 val. – IV gim. klasių mokiniai

26. Po kiekvienos klasės valgymo salė išvėdinama ir išvaloma.

1. Prie Gimnazijos valgyklos pateikiama informacija mokiniams, darbuotojams apie būtinybę laikytis asmens higienos (rankų higiena).

**VII. BAIGIAMOSIOS NUOSTATOS**

1. Mokiniai turi būti tik jų klasei priskirtoje erdvėje (kabinetai, koridorius, tualetai.
2. Su mokiniais, kurie nesilaiko tvarkos, užtikrinančios sveiką ir saugią aplinką gimnazijoje (kaukių dėvėjimas, saugaus atstumo laikymasis, buvimas tik savo klasėje ir t. t.), tą pačią dieną organizuojamas prevencinis pokalbis ir informuojami tėvai (globėjai, rūpintojai). Pokalbį organizuoja socialinis pedagogas gavęs informaciją.

30. Mokiniai, važiuojantys į mokyklą viešuoju transportu, privalo laikytis bendrųjų saugos reikalavimų, taikomų keleiviams.

31. Pasikeitus teisės aktams, keičiami ir Tvarkos aprašo atitinkami punktai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_